《初春苦寒久不到双溪成长句书怀》
宋代·王炎

老去颇多病，苦寒摧折之。
袍茧非不温，不能护清羸。
蒲团稳附火，蓄缩如冻龟。
西山有桃李，借问惟枯枝。
好花何时开，仲春以为期。
荣悴自相代，出处亦有宜。
天寒但深藏，日暖当游嬉。
强健不须喜，老死何必悲。
晓日升扶桑，莫还入崦嵫。
置之勿复道，理达心何疑。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。